b'\n_START_ARTICLE_\nJaan Willem Sibul\n_START_SECTION_\nBiograafia\n_START_PARAGRAPH_\nS\xc3\xbcndis Sverdlovski oblastis Verhoturjes v\xc3\xa4ljasaadetute perekonnas. Tema isa oli dirigent Karl Lembit Sibul, ema laulja Adelina Sibul. Perekond kolis tagasi Eestisse 1961. aastal. _NEWLINE_Jaan Willem Sibul l\xc3\xb5petas Antsla Keskkooli ja Antsla Lastemuusikakooli (fl\xc3\xb6\xc3\xb6di eriala) 1974. Samal aastal astus Tallinna Eduard Vilde nimelisse Pedagoogilisse Instituuti, mille l\xc3\xb5petas 1978. aastal orkestrijuhtimise erialal. J\xc3\xa4rgnes teenistus N\xc3\xb5ukogude armees (1978\xe2\x80\x931980). Aastal 1980 alustas t\xc3\xb6\xc3\xb6d Riiklikus Akadeemilises Meeskooris ja astus Tallinna Riiklikku Konservatooriumi, mille l\xc3\xb5petas 1988. aastal laulu erialal (Teo Maiste klassis). Tegeles rokkmuusikaga (ansambel T-Klaas). Alates 1992 Vanemuise teatri ooperisolist. _NEWLINE_Eesti Solistide Liidu esimees (2003) ja Eesti N\xc3\xa4itlejate Liidu juhatuse liige (2003\xe2\x80\x932010).'